Bikarinn er 8 - 9 mm á lengd , fimmtenntur . Fræflar eru tíu , frævan ein sem verður að stórum , flötum belg , 4 - 7 sm á lengd við þroskun . Laufblöðin eru fjaðurskipt með þrem til fjórum smáblaðpörum ; smáblöðin eru sporöskjulaga eða oddbaugótt , 15 - 20 mm á lengd og um 5 - 10 mm á breidd , endablaðið og oft næsta blaðpar ummynduð í vafþræði . Axlablöðin eru skakkhjartalaga eða skakkþrístrend , um 1 sm á breidd og 1,5 á lengd . Myndin af baunagrasi er tekin á Suðurlandi árið 1983